Per Ciljan Skjelbred

Per Ciljan Skjelbred (født 1987) er en norsk tidligere fotballspiller.Legger opp: Får ny jobb

Skjelbred ble høsten 2013 kåret til Bundesligaens 30. beste spiller av avisen Bild. Fra 2004 og frem til 5. august 2011 spilte Skjelbred for .

Skjelbred er gift med Kristina Jørgensen, og sammen har de én sønn og én datter.

 Karriere 
 Tidlig karriere 
Han startet sin karriere i Sportsklubben Trygg/Lade. Han spilte seg tidlig inn på kretslag og distriktslag, og ble plukket ut til å delta på TV-programmet Proffdrømmen på TV3, hvor vinneren fikk en treningsuke med Liverpool FC. Skjelbred vant denne konkurransen, trente med Liverpool, og fikk tilbud om juniorkontrakt i klubben. Han takket nei til dette tilbudet, og gikk i stedet til Rosenborg Ballklub. Skjelbred har også vært fast inventar på aldersbestemte landslag, og deltok i europamesterskapet for G19-landslag i 2005.

 Rosenborg 
Skjelbred ble tatt opp i Rosenborgs A-stall i 2004. Den 26. mai 2004 fikk han sin offisielle A-lagsdebut for Rosenborg mot  i 1. runde i cupen.Kampreferat av Levanger - Rosenborg - 26.05.2004 18.00 Han fikk sin Tippeliga-debut som 16-åring mot  den 9. juni 2004.Kampreferat av Rosenborg - Bodø/Glimt, FK - 09.06.2004 19.00 Han undertegnet proffkontrakt med klubben. Skjelbred har gjort seg bemerket med sin gode løpskapasitet, teknikk, blikk for spillet, kombinert med gode pasninger. Per-Mathias Høgmo uttalte en gang at «the sky is the limit» om Skjelbred.

Den 22. mai 2005 fikk Skjelbred rødt kort i kampen mot Molde FK – og han er med dét den yngste spilleren som noen gang har blitt utvist i den norske toppserien.

Den 23. november 2005 ble han taklet stygt av Olympiakos-spilleren Ieroklis Stoltidis, og var forventet å være borte fra fotballen i lang tid, kanskje seks måneder, ettersom han pådro seg to brudd i leggen. Stoltidis fikk bare gult kort, men dommeren mente i ettertid at han burde fått rødt kort.

I oktober 2007 ble han av det italienske sportsmagasinet Guerin Sportivo rangert som en av verdens 50 største talenter som ikke har fått sitt store internasjonale gjennombrudd.

Den 13. februar 2020 skrev han under en to og et halvt årskontrakt med Rosenborg, og den 30. juni 2020 ble han offisielt klar for Rosenborg. Den 18. november 2022 forlenget han kontrakten med ett år.

Den 6. mai 2023 spilte han sin kamp nummer 300 for  (alle turneringer).Ny nedtur mot Vålerenga

Den 26. november 2023 spilte han sin siste kamp for Rosenborg mot .Tap i siste hjemmekamp

 Ranheim 
Den 11. desember 2023 skrev han under en ettårsavtale med .Per Ciljan Skjelbred klar for Ranheim Han ble utpekt til kaptein på laget. Den 23. september 2024 skrev han under en ny ettårskontrakt med .Skjelbred fortsetter i Ranheim

 Landslaget 
Den 27. mars 2007 ble han kalt inn som erstatter for Christian Grindheim før s EM-kvalifiseringskamp mot  28. mars. Dette var hans første innkalling til A-landslaget. I den samme kampen fikk han sin landslagsdebut som innbytter for Kristofer Hæstad.

Den 2. september 2014 ble han, av sin gamle RBK-trener Per-Mathias Høgmo, utpekt til ny kaptein for Norge.

Den 22. februar 2017 ønsket ikke lenger Skjelbred å spille for det norske landslaget.

 Referanser 

 Eksterne lenker 

  Per Ciljan Skjelbreds profil hos RBK.no 
  Offisiell statistikk for Rosenborg Ballklub, Per Ciljan Skjelbred
  Per Ciljan Skjelbreds profil på RBKweb.no

Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Rosenborg BK
Kategori:Fotballspillere for Hamburger SV
Kategori:Fotballspillere for Hertha BSC Berlin
Kategori:Fotballspillere for Ranheim Fotball
Kategori:Norske fotballspillere i Tyskland
Kategori:Personer fra Trondheim kommune